Eurodeputatul liberal a susţinut însă că, deşi în peste 3.000 de localităţi PSD şi PNL se luptă pentru funcţiile publice, la aceste alegeri ”este mult mai multă decenţă”.
”Sunt (atacuri între PNL şi PSD - n.r.), pentru că e normal. În 3.200 de localităţi din România suntem unii împotriva altora, candidaţi noştri sunt împotriva candidaţilor Partidului Social Democrat de cele mai multe ori. Noi am depus în peste 95% din localităţile României liste de candidaţi, cele mai multe din România, PSD-ul în jur la 90%, cei de la AUR în jur de 50, cei de la alianţa Dreptei în jur de 30%. Noi avem în jur de 95%, cel mai mult din ultimii 34 de ani”, a afirmat Rareş Bogdan, miercuri seară, la Antena 3.
El a detaliat, arătând că în 3.180 de localităţi PNL şi PSD sunt în confruntare directă.
”Dar să ştiţi că e mult mai multă decenţă”, a adăugat liderul liberal.
Rareş Bogdan a pledat în continuare pentru păstrarea coaliţiei dintre PNL şi PSD, arătând că, ”dacă nu ar exista stabilitate în România, situaţia s-ar deteriora extrem de rapid şi situaţia ar fi extrem de gravă”.